Пачалася падрыхтоўка да святкавання 80 – годдзя з дня нараджэння народнага пісьменніка Беларусі, уражэнца вёскі Вялікі Бор Касцюковіцкага раёна, Івана Гаўрылавіча Чыгрынава. Распрацавана Палажэнне аб раённым конкурсе творчых работ “З любоўю да роднага краю” у двух намінацыях: паэтычны твор і сачыненне. Таксама распрацавана віктарына “Творчая і грамадская дзейнасць Івана Гаўрылавіча Чыгрынава”, якая будзе апублікавана ў раённай газеце “Голас Касцюкоўшчыны”. У фае цэнтральнай раённай бібліятэкі імя І.Чыгрынава працуе выстава “Вернасць жыццёвай праўдзе”. Вечарына- прысвячэнне “З любоўю да роднага краю” адбудзецца у раённым Цэнтры культуры 19 снежня 2014 года. Іван Чыгрынаў першы, хто атрымаў званне Народнага пісьменніка Беларусі, адбылося гэта ў 1994 годзе.